ฟุตบอลทีมชาติชิลี () เป็นตัวแทนทีมฟุตบอลจากประเทศชิลี อยู่ภายใต้การดูแลของสหพันธ์ฟุตบอลชิลี () ซึ่งก่อตั้งในปี ค.ศ. 1895 ทีมชาติชิลีเข้าร่วมการแข่งขันฟุตบอลโลกรอบสุดท้าย 7 ครั้ง, เคยเป็นเจ้าภาพการแข่งขันฟุตบอลโลก 1962 ซึ่งในปีนั้นได้ที่ 3 และครองแชมป์โกปาอาเมริกา 2015 ซึ่งชิลีเป็นเจ้าภาพ และยังได้ครองแชมป์โกปาอาเมริกา 2016 ที่สหรัฐอเมริกา ซึ่งเป็นการแข่งขันครั้งพิเศษในปีต่อมาอีกด้วย